I 1920 vendte Wilson tilbake til Berlin som ambassaderåd. I 1921 ble han sendt til Tokyo i Japan, der han var akkreditert frem til 1923. I årene 1924 til 1927 var han avdelingsleder i State Department. I 1927 var han medlem av USAs delegasjon til nedrustningskonferansen i Genève og ble i 1928 delegert til Folkeforbundet i Genève. Dessuten var han fra juni 1927 til juli 1937 minister til Sveits. I 1930 deltok Wilson på flåtekonferansen i London.